মঙ্গলবার সকাল ১০ টায় সরেজমিন কমলগঞ্জ উপজেলার শমশেরনগর, আলীনগর, পাত্রখোলা, মাধবপুর, মদনমোহনপুর, চাম্পারায় ও কুরমা চা বাগান ঘুরে দেখা যায়, কাজে যোগ না দিয়ে কারখানা ও অফিসের বাইরে অবস্থান নিয়ে কর্মবিরতি পালন করছে। চা শ্রমিকরা বিক্ষোভ মিছিল ও পথ সভা করে। আন্দোলনরত চা শ্রমিকরা জানান, ২০০৮ সনের ২ নভেম্বর প্রথম সাধারন চা শ্রমিকরা সরাসরি ভোট প্রদান করে বাংলাদেশ চা শ্রমিক ইউনিয়নে তাদের প্রতিনিধি নির্বাচন করেছিল। এ নির্বাচিত প্রতিনিধিরা প্রথমবারের মত শ্রীমঙ্গলস্থ চা শ্রমিক ইউনিয়ন কেন্দ্রীয় কার্যালয় লেবার হাউজের দায়িত্ব গ্রহন করে এক বছরের মধ্যে চা শ্রমিকদের মজুরী ৩২ টাকা ৫০ পয়সা থেকে বৃদ্ধি করে ৪৮ টাকা করেছিল। বছরে দু’টি উৎসব বোনাস ৫০০ টাকা থেকে বৃদ্ধি করে ১২০০ টাকা করেছিল। যখন সাধারন চা শ্রমিকদের কল্যাণে কিছুটা কাজ করা হলে ২০০৮ সনে নির্বাচনে পরাজিত শক্তি (বিজয় প্রসাদ বুনার্জি) ক্ষমতাসীন দলের রাজনৈতিক প্রভাবে ২৫ নভেম্বর ২০০৯ সনে লেবার হাউজ থেকে সরিয়ে জবর দখল করে নেয়। সেই থেকে চা শ্রমিকদের ভাগ্যে শুরু হয় নিপিড়ন।